মুখ ক্যানসারের সর্বাধিক কমন কারণ হচ্ছে, তামাক ব্যবহার করা। সিগারেট ও চুয়িং টোবাকো উভয় আপনার মুখে ক্যানসারের ঝুঁকি বৃদ্ধি করে। এনওয়াইইউ ওরাল ক্যানসার সেন্টার অনুসারে, ‘মুখের ক্যানসারে আক্রান্ত ৮০ শতাংশ লোক তামাক ব্যবহার করে এবং ধূমপায়ীদের মুখে ক্যানসারের ঝুঁকি অধূমপায়ীদের চেয়ে ১০ গুণ বেশি।’ আমেরিকান ক্যানসার সোসাইটির মতে, ‘সিগারেট, সিগার ও পাইপ মুখের যেকোনো স্থানে ক্যানসার সৃষ্টি করতে পারে, যেখানে চুয়িং টোবাকো ও স্নাফের সঙ্গে গাল ক্যানসার, মাড়ি ক্যানসার ও ঠোঁট ক্যানসারের সম্পর্ক রয়েছে।’ তামাকের পাশাপাশি মাদক সেবনে ঝুঁকি আরো বেশি বেড়ে যায়।